Liggaamsdele in kerk: Hof afgebrandArgieffoto Dit kom na 15 mense vroeër in hegtenis geneem is oor ‘n kerkgebou wat aan die brand gesteek is nadat die liggaamsdele van ‘n driejarige seun in ‘n kerk in die area gevind is. “Daar word vermoed dat ‘n petrolbom gebruik is,” het kapt. Thulani Zwane, woordvoerder van die polisie, gesê. “Die vermoede is dat die hof deur woedende gemeenskapslede aan die brand gesteek is rakende die arrestasie van 15 mense vir openbare geweld.” Zwane sê die hof is omstreeks 19:00 Woensdagaand aan die brand gesteek. Niemand is nog in verband met die voorval in hegtenis geneem nie en die polisie ondersoek ‘n saak van brandstigting. ‘n Pastoor (51) is vroeër in hegtenis geneem nadat die driejarige kind se liggaamsdele in ‘n kerk in Ncotshane gevind is. Lees ook: Pastoor vas oor liggaamsdele in kerk Kind se liggaamsdele in kerk opgespoor